बायर्नको ठूलो जित, चेल्सी र बार्सिलोना बराबरीमा
युरोपेली च्याम्पियन्स लिग अन्तिम १६ पहिलो लेगमा बायर्न म्युनिखले मंगलबार राति ठूलो अन्तरको जित निकालेको छ । अर्को खेलमा चेल्सी र बार्सिलोनाले १–१ को बराबरी खेले । 
पेरिस — युरोपेली च्याम्पियन्स लिग अन्तिम १६ पहिलो लेगमा बायर्न म्युनिखले मंगलबार राति ठूलो अन्तरको जित निकालेको छ । अर्को खेलमा चेल्सी र बार्सिलोनाले १–१ को बराबरी खेले । बायर्नले घरमा बेसिकटासलाई सजिलै ५–० ले हरायो । त्यसमा थोमस मुलर र रोबर्ट लेवनडोस्कीले दुई दुई गोल गरे । त्यस्तै किङ्सली कोमनले एक गोल थपे । यस जितपछि बायर्नको अर्काे चरण पुग्ने सम्भावना बलियो भएको छ ।  लन्डनमा भने विलियनले चेल्सीलाई दोस्रो हाफमा अग्रता दिलाए लगतै लियोनल मेसीले एक मिनेटको अन्तरमै बराबरी गोल फर्काए । यस नतिजाले अब नुक्याम्पमा हुने खेल रोमाञ्चक हुने भएको छ । 